CELEX: 32020R0797
Language: fi
Date: 2020-06-17 00:00:00
Title: Komission asetus (EU) 2020/797, annettu 17 päivänä kesäkuuta 2020, asetuksen (EU) N:o 142/2011 muuttamisesta eläimistä saatavia sivutuotteita ja niistä johdettuja tuotteita, jotka ovat peräisin unionista ja jotka palautetaan sinne jonkin kolmannen maan evättyä niiltä pääsyn, koskevien vaatimusten osalta (ETA:n kannalta merkityksellinen teksti)

18.6.2020   
               
               
                  FI
               
               
                  Euroopan unionin virallinen lehti
               
               
                  L 194/1
               
            
         KOMISSION ASETUS (EU) 2020/797,
         annettu 17 päivänä kesäkuuta 2020,
         asetuksen (EU) N:o 142/2011 muuttamisesta eläimistä saatavia sivutuotteita ja niistä johdettuja tuotteita, jotka ovat peräisin unionista ja jotka palautetaan sinne jonkin kolmannen maan evättyä niiltä pääsyn, koskevien vaatimusten osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1069/2009 (1) ja erityisesti sen 41 artiklan 3 kohdan ensimmäisen alakohdan ja 42 artiklan 2 kohdan a alakohdan,
         sekä katsoo seuraavaa:
         
                     (1)
                  
                  
                     Komission asetuksessa (EU) N:o 142/2011 (2) säädetään toimenpiteistä, joilla pannaan täytäntöön asetuksessa (EY) N:o 1069/2009 vahvistetut säännöt, mukaan lukien ihmisten ja eläinten terveyttä koskevat säännöt eläimistä saatavien sivutuotteiden ja niistä johdettujen tuotteiden tuonnille unioniin tai kuljetukselle unionin kautta tällaisten tuotteiden ihmisten ja eläinten terveydelle aiheuttamien riskien torjumiseksi ja minimoimiseksi.
                  
               
                     (2)
                  
                  
                     Neuvoston direktiivin 97/78/EY (3) 15 artiklassa vahvistetaan sellaisia eläinlääkinnällisiä tarkastuksia koskevat säännöt, jotka on suoritettava, jotta voidaan sallia unionista peräisin olevien ja sinne palautettavien tuotteiden lähetysten jälleentuonti sen jälkeen, kun jokin kolmas maa on evännyt niiltä pääsyn. Euroopan parlamentin ja neuvoston asetuksella (EU) 2017/625 (4) kumotaan ja korvataan direktiivi 97/78/EY 14 päivästä joulukuuta 2019.
                  
               
                     (3)
                  
                  
                     Komission delegoidussa asetuksessa (EU) 2019/2074 (5) vahvistetaan säännöt erityisen virallisen valvonnan suorittamiseksi asetuksen (EU) 2017/625 47 artiklan 1 kohdan a, b ja c alakohdassa tarkoitetuille eläinten ja tavaroiden lähetyksille, jotka ovat peräisin unionista ja jotka palautetaan sinne jonkin kolmannen maan evättyä niiltä pääsyn, mukaan lukien eläimistä saatavat sivutuotteet ja niistä johdetut tuotteet.
                  
               
                     (4)
                  
                  
                     Asetuksen (EY) N:o 1069/2009 41 ja 42 artiklan mukaisesti olisi vahvistettava eläinten ja ihmisten terveyttä koskevat vaatimukset eläimistä saatavien sivutuotteiden ja niistä johdettujen tuotteiden, jotka ovat peräisin unionista ja jotka palautetaan sinne jonkin kolmannen maan evättyä niiltä pääsyn, unioniin tulon osalta.
                  
               
                     (5)
                  
                  
                     Jos ei ole määritelty eläinten ja ihmisten terveyttä koskevia vaatimuksia, joita sovelletaan eläimistä saatavien sivutuotteiden ja niistä johdettujen tuotteiden hylättyjen lähetysten unioniin palauttamisen osalta, tällaisiin lähetyksiin sovelletaan asetuksessa (EY) N:o 1069/2009 vahvistettuja yleisiä tuontisääntöjä ja asetuksen (EU) N:o 142/2011 liitteessä XIV vahvistettuja tuotekohtaisia tuontivaatimuksia, mikä voisi estää eräiden EU:sta peräisin olevien lähetysten palauttamisen unioniin sen jälkeen, kun jokin kolmas maa on evännyt niiltä pääsyn, esimerkiksi tuotekohtaisen kaupallisen asiakirjan tai maahantuontiin tarvittavan terveystodistuksen puuttumisen takia.
                  
               
                     (6)
                  
                  
                     Unionista peräisin olevat eläimistä saatavat sivutuotteet ja niistä johdetut tuotteet aiheuttavat eläinten ja ihmisten terveydelle erilaisen riskin kuin kolmansista maista peräisin olevat tuotteet. Sen takia silloin kun unionin palautetaan sieltä peräisin oleva eläimistä saatavien sivutuotteiden ja niistä johdettujen tuotteiden lähetys, jolta jokin kolmas maa on evännyt pääsyn, lähetykseen ei tarvitse liittää kaupallista asiakirjaa, terveystodistusta tai mahdollista asetuksen (EY) N:o 1069/2009 42 artiklan 2 kohdan ensimmäisen alakohdan d alakohdassa tarkoitetun mallin mukaista ilmoitusta, jollainen on liitettävä kolmansista maista peräisin oleviin lähetyksiin.
                  
               
                     (7)
                  
                  
                     Edellä tarkoitetun lähetyksen olisi annettava tulla unioniin, ja sen voi lähettää mihin tahansa laitokseen, joka on asetuksen (EY) N:o 1069/2009 24 artiklan mukaisesti hyväksytty kyseistä eläimistä saatavien sivutuotteiden ja niistä johdettujen tuotteiden luokkaa ja tyyppiä varten, edellyttäen, että unionissa sijaitsevan määräpaikan toimivaltainen viranomainen on luvannut hyväksyä kyseisen lähetyksen.
                  
               
                     (8)
                  
                  
                     Eräille kolmansiin maihin vietäviksi tarkoitetuille, eläimistä saatavien sivutuotteiden tai niistä johdettujen tuotteiden lähetyksille voi tehdä tarkastuksia myös jokin muu unionissa toimivaltainen viranomainen kuin ne viranomaiset, jotka ovat vastuussa eläimistä saatavista sivutuotteista tai niistä johdetuista tuotteista. Jos alkuperäinen sinetti on näiden tarkastusten aikana vaihdettu, uuden sinetin numero olisi mainittava mukana seuraavissa asiakirjoissa.
                  
               
                     (9)
                  
                  
                     Jotta voidaan varmistaa eläinten ja ihmisten terveyteen kohdistuvan riskin asianmukainen hallinta ja oikeusvarmuus, on vahvistettava edellytykset unionista peräisin olevien eläimistä saatavien sivutuotteiden ja niistä johdettujen tuotteiden, joilta jokin kolmas maa on evännyt pääsyn, palauttamiseksi unioniin.
                  
               
                     (10)
                  
                  
                     Eläimistä saatavien sivutuotteiden ja niistä johdettujen tuotteiden paluulähetysten jäljitettävyyden varmistamiseksi lähetysten kuljetusta olisi seurattava unionin saapumisrajatarkastusasemalta määräpaikassa sijaitsevaan laitokseen komission delegoidussa asetuksessa (EU) 2019/1666 (6) säädetyn menettelyn mukaisesti.
                  
               
                     (11)
                  
                  
                     Sen vuoksi asetuksen (EU) N:o 142/2011 liitettä XIV olisi muutettava.
                  
               
                     (12)
                  
                  
                     Koska delegoitua asetusta (EU) 2019/2074 sovelletaan 14 päivästä joulukuuta 2019, myös tässä asetuksessa vahvistettuja sääntöjä olisi sovellettava kyseisestä päivästä.
                  
               
                     (13)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetus (EU) N:o 142/2011 seuraavasti:
            
                        1)
                     
                     
                        Lisätään 25 artiklan 3 kohtaan alakohta seuraavasti:
                        
                                    ”c)
                                 
                                 
                                    eläimistä saatavia sivutuotteita ja niistä johdettuja tuotteita, jotka ovat peräisin unionista ja jotka palautetaan sinne jonkin kolmannen maan evättyä niiltä pääsyn, koskevat erityiset vaatimukset, jotka esitetään kyseisen liitteen VI luvussa.”
                                 
                              
                  
                        2)
                     
                     
                        Lisätään 26 artiklaan alakohta seuraavasti:
                        
                                    ”e)
                                 
                                 
                                    ainesten, jotka ovat peräisin jostakin jäsenvaltiosta ja jotka palautetaan kyseiseen jäsenvaltioon kolmannen maan evättyä niiltä pääsyn, on oltava liitteessä XIV olevassa VI luvussa esitettyjen erityisten vaatimusten mukaisia.”
                                 
                              
                  
                        3)
                     
                     
                        Lisätään 31 artiklaan alakohta seuraavasti:
                        ”Poiketen siitä, mitä ensimmäisessä alakohdassa säädetään, eläimistä saatavien sivutuotteiden ja niistä johdettujen tuotteiden, jotka ovat peräisin unionista ja jotka palautetaan sinne jonkin kolmannen maan evättyä niiltä pääsyn, on oltava liitteessä XIV olevassa VI luvussa esitettyjen erityisten vaatimusten mukaisia.”
                     
                  
                        4)
                     
                     
                        Muutetaan liite XIV tämän asetuksen liitteessä olevan tekstin mukaisesti.
                     
                  
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 14 päivästä joulukuuta 2019.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 17 päivänä kesäkuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 300, 14.11.2009, s. 1.
         
            (2)  Komission asetus (EU) N:o 142/2011, annettu 25 päivänä helmikuuta 2011, muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta annetun Euroopan parlamentin ja neuvoston asetuksen (EY) N:o 1069/2009 täytäntöönpanosta sekä neuvoston direktiivin 97/78/EY täytäntöönpanosta tiettyjen näytteiden ja tuotteiden osalta, jotka vapautetaan kyseisen direktiivin mukaisista eläinlääkärintarkastuksista rajatarkastusasemilla (EUVL L 54, 26.2.2011, s. 1).
         
            (3)  Neuvoston direktiivi 97/78/EY, annettu 18 päivänä joulukuuta 1997, kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista (EYVL L 24, 30.1.1998, s. 9).
         
            (4)  Euroopan parlamentin ja neuvoston asetus (EU) 2017/625, annettu 15 päivänä maaliskuuta 2017, virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta (virallista valvontaa koskeva asetus) (EUVL L 95, 7.4.2017, s. 1).
         
            (5)  Komission delegoitu asetus (EU) 2019/2074, annettu 23 päivänä syyskuuta 2019, Euroopan parlamentin ja neuvoston asetuksen (EU) 2017/625 täydentämisestä tiettyjen eläinten ja tavaroiden lähetysten, jotka ovat peräisin unionista ja palautetaan sinne jonkin kolmannen maan evättyä niiltä pääsyn, erityistä virallista valvontaa koskevien sääntöjen osalta (EUVL L 316, 6.12.2019, s. 6).
         
            (6)  Komission delegoitu asetus (EU) 2019/1666, annettu 24 päivänä kesäkuuta 2019, Euroopan parlamentin ja neuvoston asetuksen (EU) 2017/625 täydentämisestä siltä osin kuin on kyse edellytyksistä tiettyjen tavaroiden lähetysten kuljetuksen ja saapumisen seuraamiseksi saapumisrajatarkastusasemalta määräpaikassa unionissa sijaitsevaan laitokseen (EUVL L 255, 4.10.2019, s. 1).
      
      
         
            LIITE
            Lisätään asetuksen (EU) N:o 142/2011 liitteeseen XIV uusi VI luku seuraavasti:
            
               ”VI LUKU
               
                  ELÄIMISTÄ SAATAVIEN SIVUTUOTTEIDEN JA NIISTÄ JOHDETTUJEN TUOTTEIDEN LÄHETYSTEN, JOTKA OVAT PERÄISIN UNIONISTA JA JOTKA PALAUTETAAN SINNE JONKIN KOLMANNEN MAAN EVÄTTYÄ NIILTÄ PÄÄSYN, UNIONIIN TULOA KOSKEVAT VAATIMUKSET
               
               
                  
                     1 jakso
                  
               
               
                  Pakkaamattomat tai irtotavarana kuljetettavat eläimistä saatavat sivutuotteet ja niistä johdetut tuotteet, jotka ovat peräisin unionista ja jotka palautetaan sinne sen jälkeen, kun jokin kolmas maa on evännyt niiltä pääsyn, eikä kyseistä kolmatta maata tai sen osaa mainita liitteessä XIV olevassa luettelossa
               
               
                        
                           1.
                        
                        
                           Rajatarkastusaseman toimivaltainen viranomainen antaa luvan tuoda unioniin pakkaamattomien tai irtotavarana kuljetettavien eläimistä saatavien tuotteiden ja niistä johdettujen tuotteiden lähetyksiä, jotka ovat peräisin unionista ja jotka palautetaan sinne sen jälkeen, kun jokin kolmas maa on evännyt niiltä pääsyn, eikä kyseistä kolmatta maata tai sen osaa mainita liitteessä XIV olevassa luettelossa kyseisen tuotetyypin unioniin pääsyn osalta, ainoastaan silloin kun seuraavat edellytykset täyttyvät:
                           
                                       a)
                                    
                                    
                                       lähetykseen on liitetty virallinen todistus tai asiakirja joko alkuperäiskappaleena tai oikeaksi todistettuna jäljennöksenä tai IMSOC:n (1) avulla luotu tällaisen todistuksen tai asiakirjan sähköinen vastine, jonka on antanut viejäjäsenvaltion toimivaltainen viranomainen;
                                    
                                 
                                       b)
                                    
                                    
                                       lähetykseen on liitetty määräjäsenvaltion toimivaltaisen viranomaisen antama ilmoitus, jossa viranomainen suostuu vastaanottamaan lähetyksen ja ilmoittaa määräpaikan;
                                    
                                 
                                       c)
                                    
                                    
                                       lähetys täyttää molemmat seuraavista edellytyksistä:
                                       
                                                   i)
                                                
                                                
                                                   siinä on edelleen koskematon alkuperäinen sinetti, mikäli sinetin kiinnittäminen lähetykseen ennen unionista poistumista on mainittu 1 kohdan a alakohdassa tarkoitetussa alkuperäisessä todistuksessa tai muussa unionin viranomaisen antamassa virallisessa asiakirjassa;
                                                
                                             
                                                   ii)
                                                
                                                
                                                   siihen on liitetty kolmannen maan toimivaltaisen tai muun viranomaisen antama virallinen ilmoitus, jossa evätään lähetykseltä pääsy ja ilmoitetaan epäämisen syy.
                                                
                                             
                                 
                     
                        
                           2.
                        
                        
                           Poiketen siitä, mitä 1 kohdan a alakohdassa säädetään, silloin kun lähetys on viety ilman siihen liitettyä virallista todistusta tai asiakirjaa, lähetyksen alkuperä on varmennettava jollakin muulla tavalla, lähetyksestä vastaavan toimijan esittämien asiakirjatodisteiden avulla.
                        
                     
                        
                           3.
                        
                        
                           Edellä 1 kohdassa tarkoitettujen tuotteiden lähetysten kuljetusta rajatarkastusasemalta määräpaikkaan on seurattava delegoidun asetuksen (EU) 2019/1666 2 artiklan mukaisesti.
                        
                     
                  
                     2 jakso
                  
               
               
                  Pakkaamattomat tai irtotavarana kuljetettavat eläimistä saatavat sivutuotteet ja niistä johdetut tuotteet, jotka ovat peräisin unionista ja jotka palautetaan sinne sen jälkeen, kun jokin kolmas maa on evännyt niiltä pääsyn, ja kyseinen kolmas maa tai sen osa mainitaan liitteessä XIV olevassa luettelossa
               
               
                        
                           1.
                        
                        
                           Rajatarkastusaseman toimivaltainen viranomainen antaa luvan tuoda unioniin pakkaamattomien tai irtotavarana kuljetettavien eläimistä saatavien tuotteiden ja niistä johdettujen tuotteiden lähetyksiä, jotka ovat peräisin unionista ja jotka palautetaan sinne sen jälkeen, kun jokin kolmas maa on evännyt niiltä pääsyn, ja kyseinen kolmas maa tai sen osa mainitaan liitteessä XIV olevassa luettelossa kyseisen tuotetyypin unioniin pääsyn osalta, silloin kun 1 jakson 1 kohdan a ja b alakohdassa ja c alakohdan ii alakohdassa ja 2 ja 3 kohdassa esitetyt edellytykset täyttyvät.
                        
                     
                        
                           2.
                        
                        
                           Jos 1 kohdassa tarkoitetut tuotteet on purettu, varastoitu tai lastattu uudelleen tai jos alkuperäinen sinetti on vaihdettu sellaisessa kolmannessa maassa tai kolmannen maan osassa tai sellaiseen kolmanteen maahan tai kolmannen maan osaan tultaessa, joka mainitaan liitteessä XIV, lähetykseen on liitettävä kyseisen kolmannen maan tai alueen toimivaltaisen tai muun viranomaisen antama virallinen ilmoitus, jossa
                           
                                       a)
                                    
                                    
                                       ilmoitetaan purkamisen, varastoinnin ja uudelleenlastauksen paikka ja päivämäärä sekä säiliöön uudelleenlastauksen jälkeen laitetun sinetin numero;
                                    
                                 
                                       b)
                                    
                                    
                                       vahvistetaan, että
                                       
                                                   i)
                                                
                                                
                                                   lähetykseen käytetyssä ajoneuvossa tai säiliössä oleva sinetti on murrettu ainoastaan virallisen valvonnan suorittamiseksi;
                                                
                                             
                                                   ii)
                                                
                                                
                                                   tuotteita on käsitelty vain siinä määrin kuin se oli tarpeen ja erityisesti
                                                   
                                                               —
                                                            
                                                            
                                                               eläimistä saatavien sivutuotteiden tai niistä johdettujen tuotteiden asiaankuuluvien tyyppien edellyttämässä asianmukaisessa lämpötilassa sekä
                                                            
                                                         
                                                               —
                                                            
                                                            
                                                               tavalla, jolla estetään tuotteiden ristikontaminaatio valvonnan aikana;
                                                            
                                                         
                                             
                                                   iii)
                                                
                                                
                                                   ajoneuvo tai säiliö sinetöitiin uudelleen heti virallisen valvonnan jälkeen;
                                                
                                             
                                 
                                       c)
                                    
                                    
                                       ilmoitetaan purkamisen ja varastoinnin syyt.
                                    
                                 
                     
                  
                     3 jakso
                  
               
               
                  Pakatut eläimistä saatavat sivutuotteet ja niistä johdetut tuotteet, jotka ovat peräisin unionista ja jotka palautetaan sinne sen jälkeen, kun jokin kolmas maa on evännyt niiltä pääsyn
               
               
                        
                           1.
                        
                        
                           Rajatarkastusaseman toimivaltainen viranomainen antaa luvan tuoda unioniin pakattujen eläimistä saatavien tuotteiden ja niistä johdettujen tuotteiden lähetyksiä, jotka ovat peräisin unionista ja jotka palautetaan sinne sen jälkeen, kun jokin kolmas maa on evännyt niiltä pääsyn, silloin kun 1 jaksossa esitetyt vaatimukset täyttyvät ja kun yksittäiset tuotepakkaukset ovat pysyneet koskemattomina verrattuna niiden tilaan ennen vientiä.
                        
                     
                        
                           2.
                        
                        
                           Jos 1 kohdassa tarkoitetut tuotteet on purettu kolmannessa maassa, lähetykseen on liitettävä kolmannen maan toimivaltaisen tai muun viranomaisen antama virallinen ilmoitus, jossa todistetaan, että tuotteita
                           
                                       a)
                                    
                                    
                                       ei ole käsitelty muulla tavalla kuin purkamalla, varastoimalla ja uudelleen lastaamalla;
                                    
                                 
                                       b)
                                    
                                    
                                       on käsitelty eläimistä saatavien sivutuotteiden tai niistä johdettujen tuotteiden asiaankuuluvien tyyppien edellyttämässä lämpötilassa.”
                                    
                                 
                     
            
               (1)  Komission täytäntöönpanoasetus (EU) 2019/1715, annettu 30 päivänä syyskuuta 2019, virallisen valvonnan tiedonhallintajärjestelmän ja sen komponenttien toimintaa koskevista säännöistä (”IMSOC-asetus”) (EUVL L 261, 14.10.2019, s. 37).